OPĆA PRAVILA

1. Igra se do 1001, na prolaz i tko ima više.
2. Karte se dijele suprotno od smjera kazaljke na satu
3. Ako osoba koja dijeli pogriješi pri dijeljenju dužna je ponovno promiješati i dijeliti.
4. Zadnji igrač je obvezan zvati što znači da se igra na tzv. *muss*
5. Zvanje: 4 dečka vrijede 200 bodova; 4 devetke vrijede 150 bodova; 4 asa, desetke, dame ili kralja vrijede 100 bodova; 3 za redom 20; 4 za redom 50 i 5 za redom 100 bodova. 4 iste su jače od 5 karata u nizu. Bela vrijedi 20 bodova. Dozvoljeno je pokazati vezano zvanje.
6. Za nepoštivanje boje, aduta ili tzv. *übera* ekipa se kažnjava tako što se svi bodovi upisuju protivničkoj ekipi.
7. U slučaju da jedna ekipa ne skupi niti jedan štih (tzv. *štilja* ili *štiglja*), svi bodovi + 90 bodova idu drugoj ekipi.
8. Bačena karta ne smije se povlačiti.
9. Susret se igra na 2 pobjede. U slučaju rezultata 2:0 pobjednici dobivaju 3, a poraženi 0 bodova. U slučaju 2:1, pobjednici dobivaju dva, a poraženi 1 bod.
10. Poraženi biraju tko će prvi miješati u sljedećoj partiji.

KODEKS PONAŠANJA TIJEKOM TURNIRA

1. Dužnost svih sudionika turnira je ponašati se korektno i pošteno, poštivati protivnika i pridržavati se pravila.
2. Prije početka partije igrači bi se trebali predstaviti i rukovati.
3. Zabranjen je bilo kakav oblik dogovaranja, nisu dozvoljena češkanja ili kašljucanja kao ni nikakve upadice.
4. Nije dozvoljeno nepoštivanje ili vrijeđanje protivnika i partnera.
5. Na kraju meča protivnici si međusobno čestitaju.

DODATNA NAPOMENA

Na susret treba ponijeti špil karata i dobru volju. Partije i rezultat susreta treba zapisati na papir i svi igrači se trebaju potpisati (na papiru trebaju biti imena igrača, partije, rezultat i pobjednik te 4 potpisa). Papir treba dostaviti organizatorima kako bi mogli voditi sve rezultate i bodove. Sve nejasnoće, pitanja ili žalbe sudionici će moći iznijeti petkom od 14:10 do 15:00 ili po dogovoru.

Organizatori:

* Petra Bistrički
* Dorotea Hlebec
* Vanjski suradnik: Ana Jakopović (ana.jakopovic36@gmail.com ; mob: 0917935921)